
Comhairle Cathrach na Gaillimhe
Galway City Council
				
LEABHRÁN IARRATAIS 

SAOISTE 

Ba chóir Iarratais Chomhlánaithe lena n-áirítear Cuid 1 agus Cuid 2 a phostáil/a sheachadadh chuig:

AN ROINN ACMHAINNÍ DAONNA,
Comhairle Cathrach na Gaillimhe, 
Halla na Cathrach, 
Bóthar an Choláiste, 
Gaillimh.
H91 X4K8


	Is féidir an fhoirm iarratais lena n-áirítear na doiciméid riachtanacha eile ar fad a sheoladh trí ríomhphost chuig recruitment@galwaycity.ie mar dhoiciméad AONAIR AMHÁIN (seachas doiciméid scanta aonair). Cinntigh go scríobhann tú ‘Saoiste- Foirm Iarratais’ sa bharra ábhair.

	DÁTA DEIRIDH CHUN IARRATAIS CHOMHLÁNAITHE A FHÁIL:	
	
	4.00 P.M. Dé Luain, 20ú Feabhra 2023     



Seiceáil na pointí seo a leanas sula seolann tú an fhoirm seo:  SEICLIOSTA TÁBHACHTACH

· Ní mór gach foirm iarratais a chur isteach, a chomhlánú go hiomlán (i.e. Alt 1 – Roinn 2)  agus na doiciméid uile a iarradh a chur san áireamh  faoi  4.00p.m. De Luain 20ú Feabhra 2023 Cuirfear gach  iarratas neamhiomlán ar ais mar  iarratais neamhbhailí tar éis an dáta deiridh agus ní chuirfear san áireamh iad sa chomórtas.

· Ní mór an t-eolas ar fad a chur ar fáil ach amháin ar an bhfoirm iarratais fhoirmiúil. Ní bhreithneofar eolas breise trí Curriculum Vitae.  

· Cinntigh go bhfuil d'fhoirm iarratais comhlánaithe i bhformáid chlóscríofa  agus gur fhreagair tú gach ceist go hiomlán.  

· Iarratais trí Ríomhphost:  Ba cheart an fhoirm iarratais chomhlánaithe, mar aon le cóipeanna scanta den chárta Pas Sábháilte (riachtanach), Ceadúnas Tiomána reatha (más infheidhmithe) mar aon leis na cáilíochtaí ábhartha (más infheidhmithe) a chur isteach trí ríomhphost chuig recruitment@galwaycity.ie  mar dhoiciméad AONAIR AMHÁIN (seachas doiciméid scanta aonair) faoi 4.00 pm Dé Luain, 20ú Feabhra 2022 Cinntigh go bhfuil “Saoiste - Foirm Iarratais” scríofa sa bharra ábhair

· Tabhair faoi deara nár chóir go mbeadh r-phost agus ceangaltáin níos mó ná 15mb i méid.  Tá sé de fhreagracht ar an iarratasóir a chinntiú nach sáraíonn an ríomhphost agus na ceangaltáin na teorainneacha méide.  

· Iarratais Poist/Seachadta: Is féidir an fhoirm iarratais chomhlánaithe a chur isteach tríd an bpost/a sheachadadh agus ní mór  4 Chóip a bheith san áireamh ann i.e. 1 chóip bhunaidh agus 3 chóip den fhoirm iarratais,  mar aon le 4 chóip de Cháilíochtaí Oideachais ábhartha agus chárta Pas Sábháilte (riachtanach), Ceadúnas Tiomána reatha (más infheidhmithe), ní mór í a chur isteach  faoi  4.00p.m. Dé Luain 20ú Feabhra 2023

· Beidh teastais bhunaidh ag teastáil roimh aon choinne.   Measfar iarratais a chuirtear isteach nach gcomhlíonann na riachtanais mar atá leagtha amach a bheith neamhbhailí, cuirfear ar ais chuig an iarrthóir iad agus NÍ chuirfear san áireamh iad sa chéad chéim eile den chomórtas.

· Tabhair faoi deara, le do thoil, nach leor Deimhnithe agus Ceadúnas Tiomána ábhartha a chur faoi bhráid na hoifige seo roimhe seo chun na riachtanais iarratais reatha a chomhlíonadh.

· Gearrliostaeofar iarratais ar bhonn na faisnéise a chuirtear ar fáil ar an bhfoirm iarratais agus dá bhrí sin ba chóir duit a chinntiú go bhfuil d'iarratas comhlánaithe go hiomlán agat agus go gcuirtear isteach na doiciméid go léir a iarrtar.

· Ba cheart d'iarrthóirí dóthain ama a thabhairt chun a chinntiú nach mbeidh an seachadadh níos déanaí ná an t-am is déanaí chun glacadh leis.  Is ar an iarratasóir atá an fhreagracht a chinntiú go  bhfaigheann an Rannóg Acmhainní Daonna, Comhairle Cathrach na Gaillimhe, an fhoirm iarratais ina hiomláine in am.  
· Cuir aon athrú seolta in iúl don Roinn Acmhainní Daonna.  Cinntigh, le do thoil, go gcuireann tú uimhir theagmhála bhailí reatha ar d'fhoirm iarratais.
· Ní bhreithneofar éilimh gur cailleadh nó gur cuireadh moill ar aon fhoirm iarratais nó litir a bhaineann leis sa phost mura gcuirtear Deimhniú Postála Oifig an Phoist ar fáil chun tacú leis na héilimh sin.  Is ar an iarratasóir atá an fhreagracht teagmháil a dhéanamh le An Post maidir le haon mhoill.
___________________________________________________________
POST MAR SHAOISTE  
		_______________________________________________________________________________

Tá Comhairle Cathrach na Gaillimhe ag iarraidh painéal a chur le chéile as ar féidir poist bhuana, ar chonradh agus shealadacha ag grád Saoiste a líonadh.  Grád allamuigh maoirseachta is ea grád an tSaoiste i gComhairle Cathrach na Gaillimhe agus is post ríthábhachtach é i dtéarmaí seirbhís cháilíochta a sheachadadh don phobal a chinntiú.  D’fhéadfadh freagracht a bheith ar an Saoiste as buíon Oibrithe Ginearálta a bhainistiú, faoi threoir Shaoiste Maoirseachta/Innealtóra.  

Áirítear bóithre agus iompar, cothabháil eastát, seirbhísí uisce agus oibreacha draenála (daoi Chomhaontú Leibhéal Seirbhíse le hUisce Éireann), comhshaol, cothabháil áiseanna áineasa agus conláiste etc. leis na gnáthsheirbhísí. Is dócha gur taobh amuigh a bheidh an ról, beidh dualgais oibríochtúla agus de láimh éagsúil ag brath ar an limistéar feidhme lena sanntar an duine. Beidh an t-iarrthóir idéalach spreagtha, in-oiriúnaithe, solúbtha, beidh taithí aige ar bhainistiú agus maoirseacht foirne, beidh sé in ann feidhmiú ar a thionscnamh féin agus duine é a mbeidh tiomantas láidir aige do sheirbhísí poiblí cáilíochta a sheachadadh. 

Dualgais agus Freagrachtaí don phost mar Shaoiste
Is iad dualgais na fostaíochta: 

(a) A thabhairt do Chomhairle Cathrach na Gaillimhe faoi rialú an Phríomhfheidhmeannaigh nó duine a ainmníonn sé,

(b) nó aon údarás áitiúil nó comhlacht eile lena bhfuil comhaontú déanta ag an údarás áitiúil,

Faoi threoir agus rialú ginearálta an Phríomhfheidhmeannaigh nó aon fhostaí eile is a chinneann an Príomhfheidhmeannach ó am go ham, na seirbhísí cuí riaracháin, teicniúla, maoirseachta nó bainistíochta a bheidh ag teastáil ó aon údarás áitiúil nó comhlacht a luaitear anseo cheana i gcleachtadh agus i bhfeidhmiú aon cheann dá chumhachtaí, fheidhmeanna agus dhualgais a tharmligtear dó nó di ag an bPríomhfheidhmeannach ó am go ham lena n-áirítear an dualgas chun gach coiste a bhunófar ag aon údarás áitiúil nó comhlacht a sheirbhísiú.  Feidhmeoidh sealbhóir na fostaíochta, más gá, ar son fostaí de leibhéal níos airde, má tá sé cáilithe chun sin a dhéanamh.

Tuairisceoidh an t-iarrthóir chuig an Saoiste/Innealtóir Maoirseachta nó chuig duine eile cuí mar a chinneann an Chomhairle ó am go ham.

D’fhéadfaí a áireamh le dualgais an tSaoiste ach ní bheidh siad teoranta do: 

· Dualgais laethúla a dhéanamh cosúil leo siúd a dhéanann na hoibrithe faoi mhaoirseacht (i.e. dualgais an Oibrí Ginearálta) de réir mar a shannann an Saoiste/Innealtóir Maoirseachta ábhartha don réimse áirithe sannta.  
· Freagracht as rialú, stiúradh agus sábháilteacht foirne faoina mhaoirseacht dhíreach.
· Forfheidhmiú beartais agus nósanna imeacht um Shláinte agus Sábháilteachta Chomhairle Cathrach na Gaillimhe.
· Tabhairt faoi gach clár oiliúna de réir mar a éilíonn an Chomhairle ó am go ham.
· Bainistiú saincheisteanna sláinte, sábháilteachta agus leasa ar an suíomh, lena n-áirítear foirmeacha SSWP a chomhlánú agus a shíniú, pleananna sláinte agus sábháilteachta agus bileoga taifid do chomharthaíocht bóthair.
· Taifid a choinneáil ar ghníomhaíochtaí tionscadail cosúil le bileoga ama, costais saothair agus ábhair, caiteachas foriomlán poist agus soláthar earraí má iarrann an Innealtóir Maoirseachta air sin a dhéanamh.
· Stóir agus ábhair a fhoréileamh agus freagracht as a n-úsáid agus a rialú. 
· Acmhainní a bhainistiú agus a chothabháil go héifeachtach agus go héifeachtúil.
· Feithiclí Chomhairle Cathrach na Gaillimhe a thiomáint.
· Caidreamh leis an bpobal, úinéirí talún, an Garda Síochána agus comhlachtaí reachtúla eile de réir mar is gá ar bhealach cúirtéiseach.
· Cloí le socruithe ar glaoch agus taobh amuigh de ghnáthuaireanta, más infheidhmithe agus de réir mar is gá. 
· Feidhmiú mar Phríomh-Shaoiste, nuair a éilíonn an tInnealtóir Maoirseachta sin ort.
· Aon dualgais eile a shannann an tInnealtóir Maoirseachta nó duine eile cuí arna ainmniú ag an gComhairle duit ó am go ham.


Beidh ar an duine a fhostaítear dualgais shannta a fheidhmiú le dualgas cúraim, ar mhaithe le sábháilteacht an duine féin, fostaithe eile agus an pobal i gcoitinne, agus ag gach am ag cloí le córais Bainistíochta Sláinte agus Sábháilteachta Chomhairle Cathrach na Gaillimhe.  


























__________________________________________________________________
CÁILÍOCHTAÍ DON PHOST MAR SHAOISTE  
____________________________________________________________________
1. Carachtar: 
Beidh dea-charachtar ag na hiarrthóirí

2. Sláinte: 
Caithfidh gach a iarrthóir bheith i mbarr a sláinte ionas go mbeidh siad in ann seirbhís rialta agus éifeachtach a chur ar fáil.  D’fhéadfadh sé go mbeadh ar iarrthóirí roghnaithe tabhairt faoi scrúdú leighis tosaigh, agus aon scrúduithe leighis eile a bheidh riachtanach i rith a f(h)ostaíochta mar Shaoiste le cleachtóir leighis cáilithe a ainmneoidh an tÚdarás Áitiúil.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.

4. Oideachas, Oiliúint, Taithí, Etc.:

Caithfidh gach iarrthóir, ar an dáta is déanaí lena nglacfar le foirmeacha iarratais comhlánaithe, – 

· Caighdeán oideachais leordhóthanach a shroicheadh lena c(h)umasú na dualgais a shanntar dó/di a dhéanamh go sásúil.
· Pas Sábháilte bailí a bheith acu (cuir cóip de do chárta reatha isteach). 
· Ceadúnas Tiomána Aicme B reatha bailí a bheith acu (cuir cóip de do cheadúnas reatha isteach). 
· An taithí agus an cumas a bheith agat an fhoireann a mhaoirsiú agus a bhainistiú.  
· Bheith in ann na dualgais eagraíochtúla a bhaineann leis an ról a dhéanamh lena n-áirítear taifid a choinneáil agus leibhéal scileanna IT atá oiriúnach don ról.  
· Bheith gafa leis an gcúram, spreagtha agus solúbtha.  
· Dea-scileanna cumarsáide agus scileanna um fheasacht ar an gcustaiméir a bheith agat.
· Eolas agus feasacht mhaith a bheith aige ar Reachtaíocht agus Rialacháin um Shláinte agus Sábháilteacht, na himpleachtaí don eagraíocht agus don fhostaí agus a bhfeidhmiú san ionad oibre.  An cumas a bheith aige Córas Shábháilte do Phleananna Oibre a chomhlánú i gceart. 
__________________________________________________________________
PRÍOMHCHOINNÍOLLACHA SEIRBHÍSE
____________________________________________________________________

Cineál Poist 
Cuirfear painéal le chéile óna líonfar poist bhuana, ar chonradh agus shealadacha ábhartha amach anseo i rith shaolré an phainéil.  Beidh an post buan/ar chonradh/sealadach, lánaimseartha agus inphinsin

Luach Saothair 	
(Íos.) €671.45 go (uas.) €694.90 ollphá in aghaidh na seachtaine (Ciorclán EL 05/2022)

NÓTA TÁBHACHTACH:  Ba cheart go dtabharfadh iarrthóirí faoi deara nach féidir idirbheartaíocht a dhéanamh ar an tuarastal tosaigh.  
 
Ní féidir ach le fostaithe sa tseirbhís phoiblí iontráil ar an scála pá os cionn an íosphointe i gcomhthéacs na gCiorclán Pá ábhartha ón Rialtas. Tiocfaidh iarrthóirí nach bhfuil cumhdaithe ag na Ciorcláin sin isteach ar an scála pá ag an íosphointe i.e. €671.45 sa tseachtain.

Is féidir an ráta luach saothair a mhionathrú ó am go ham de réir beartas pá an Rialtais. 

Íocfaidh sealbhóir na hoifige seo leis an údarás áitiúil aon táillí nó airgead eile (seachas a t(h)uarastal iniata) iníoctha leis/léi agus a fhaigheann sé/sí trí bhíthin a (h)oifige nó i ndáil le seirbhísí is gá dó/di a dhéanamh nó faoi aon achtú.
PROMHADH:
(a) beidh tréimhse tar éis ceapacháin den chineál sin i bhfeidhm ina mbeidh na daoine sin a beidh an post acu ar promhadh,
(b) mairfidh an tréimhse sin 6 mhí ach, féadfaidh an Príomhfheidhmeannach de réir a lánrogha síneadh a chur leis an tréimhse sin,
(c) ní bheidh an post ag na daoine sin a thuilleadh ag deireadh na tréimhse promhaidh sin mura ndearbhaíonn an Príomhfheidhmeannach i rith na tréimhse sin go bhfuil seirbhís na ndaoine sin sásúil.

UAIREANTA DUALGAIS 
Beidh ar an iarrthóir a n-éireoidh leis seachtain oibre 39 uair an chloig a dhéanamh ag na hamanna ar leith 	a chuirfidh an Chomhairle in iúl ó am go ham.   B’fhéidir go mbeadh ar an sealbhóir poist oibriú taobh amuigh de ghnáthuaireanta oibre, i.e. sa tráthnóna agus/nó ag an deireadh seachtaine.  Cuirfidh do mhaoirseoir amanna tosaithe agus críochnaithe in iúl duit.  B’fhéidir go mbeadh ar fhostaithe ragobair réasúnach a oibriú. 

Caithfidh fostaithe comhoibriú le cibé socruithe ar glaoch a d’fhéadfadh a bheith i bhfeidhm.

Saoire Bhliantúil:
Is ionann an teidlíocht saoir bhliantúil agus 25 lá in aghaidh na bliana.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 


Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith acu aon gnó seachtrach a chuirfeadh isteach ar comhlíonadh dualgas oifigiúl. 

Ceadúnas Tiomána:
Tá Ceadúnas Tiomána iomlán bailí Aicme B riachtanach.   

Grinnfhiosrúchán an Gharda Síochána:
D’fhéadfadh sé go mbeadh ar an iarrthóir rathúil tabhairt faoi Ghrinnfhiosrúchán an Gharda Síochána sula gceapfar iad.
Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin in údarás áitiúil, atá faoi dhliteanas ranníocaíocht ÁSPC a íoc ag Aicme A, ranníocaíocht a dhéanamh ag ráta 1.5% dá luach saothair móide 3.5% den luach saothair inphinsin glan a íoc i ndáil lena n-aoisliúntas (i.e. luach saothair inphinsin lúide dhá uair an ráta bliantúil de Phinsean Stáit Ranníocach).

Éileofar ar dhaoine a bheidh ina n-oifigigh inphinsin in údarás áitiúil, atá faoi dhliteanas ranníocaíocht ÁSPC a íoc ag Aicme D, ranníocaíocht a dhéanamh ag ráta 5% dá luach saothair inphinsin a íoc i ndáil lena n-aoisliúntas.  

An Scéim um Baintreacha agus Dílleachtaí/ um Chéilí agus Leanaí
Éilítear ar dhaoine a bheidh ina n-oifigigh inphinsin in údarás áitiúil, ranníocaíocht a dhéanamh leis an údarás áitiúil ag ráta 1.5% dá luach saothair inphinsin glan (i.e. luach saothair inphinsin lúide dhá uair an ráta bliantúil de Phinsean Stáit Ranníocach) i ndáil leis an Scéim Údarás Áitiúil (um Phinsean Ranníocach Chéilí agus Leanaí), 1986, de réir théarmaí na Scéime.

Iontrálaithe nua ón 1 Eanáir 2013 – An Scéim Pinsean Seirbhíse Poiblí Aonair
D’IONTRÁLAITHE NUA a earcaíodh ar an 1 Eanáir 2013 nó ina dhiaidh, mar aon le hiarfhostaithe sa tseirbhís phoiblí atá ag filleadh ar an seirbhís phoiblí tar éis briseadh níos mó ná 26 seachtainí.  Tá feidhm ag an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht. Éileofar ar Chomhaltaí na Scéime seo ranníocaíocht a dhéanamh ag ráta 3% dá luach saothair móide 3.5% den luach saothair inphinsin glan a íoc (i.e. luach saothair inphinsin lúide dhá uair an ráta bliantúil de Phinsean Stáit Ranníocach) i ndáil le haoisliúntas agus tá tú faoi dhliteanas ranníocaíocht ÁSPC a íoc ag ráta Aicme A.

Aois Scoir: 
Cinnfear aois scoir bunaithe ar Sheirbhís san Earnáil Phoiblí roimhe seo (más ann dó) agus cuirfear in iúl é nuair a cheaptar tú.

Iar-Fhostaithe sa tSeirbhís Phoiblí 
D’fhéadfadh tionchar a bheith ar incháilitheacht le bheith san iomaíocht má bhí iarrthóirí fostaithe cheana i Seirbhís Phoiblí na hÉireann agus má bhain siad leas cheana as Scéim Sheirbhís Phoiblí na hÉireann lena n-áirítear:
1. Scéim Dreasaithe do Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta le Fostaithe sa tSeirbhís Phoiblí 

Ba cheart d’iarrthóirí a chinntiú nach bhfuil bac orthu ó athfhostú i Seirbhís Phoiblí na hÉireann faoi théarmaí na Scéimeanna sin.  Ní liosta uileghabhálach atá anseo agus ba cheart aon cheisteanna a threorú chuig Iar-Fhostóir Sheirbhís Phoiblí na hÉireann ar an gcéad dul síos.  

Dearbhú 
Beidh ar iarrthóirí a dhearbhú ar bhain siad leas cheana as scéim seirbhís poiblí um dhreasacht luathscoir agus/nó an comhaontú comhchoiteann arna leagan amach thuas. Beidh ar iarrthóirí freisin a dhearbhú má tá aon teidlíochtaí acu le sochar pinsin sa tSeirbhís Phoiblí (íoctha nó caomhnaithe) ó aon fhostaíocht eile sa Seirbhís Phoiblí agus/nó i gcás go bhfuair siad íocaíocht in ionad i ndáil le seirbhís aon fhostaíocht sa tSeirbhís Phoiblí.













































____________________________________________________________________
LEAGAN AMACH AN CHOMÓRTAIS 
____________________________________________________________________

Ní mór iarratais a dhéanamh ar na foirmeacha iarratais oifigiúla agus caithfear gach roinn a chomhlánú ina iomláine. Agus an fhoirm iarratais seo á comhlánú tá sé ríthábhachtach go mbeifeá beacht mar go n-úsáidfear mar cháipéis ionchuir ríomhaire í.  Beidh an fhaisnéis a sholáthraíonn tú san fhoirm iarratais lárnach sa phróiseas gearrliostaithe.  D’fhéadfaí cinneadh Chomhairle Cathrach na Gaillimhe chun tú a áireamh ar ghearrliosta iarrthóirí le dul ar aghaidh chuig céim a dó den phróiseas a bhunú ar an bhfaisnéis seo. 

I gcás, mar gheall ar an líon daoine atá ag lorg cead isteach sa chomórtas agus an caighdeán eolais, oiliúna nó taithí na ndaoine sin go ginearálta, déanfaidh Comhairle Cathrach na Gaillimhe breith go mbeadh sé réasúnach gan na daoine ar fad a ligean isteach sa chomórtas, féadfaidh Comhairle Cathrach na Gaillimhe gan ach na daoine sin is dóchúil dóibh a bhainfidh caighdeán leordhóthanach amach sa chomórtas lena roghnú agus lena moladh do cheapachán.

Níor cheart glacadh le duine a scaoileadh isteach i gcomórtas, nó cuireadh a thabhairt do dhuine le freastal ar agallamh amhail is go bhfuil Comhairle Cathrach na Gaillimhe sásta go sásaíonn an duine sin riachtanais na Rialachán nó nach bhfuil sé dícháilithe ag an dlí as an bpost sin a bheith acu agus ní ionann é agus ráthaíocht go ndéanfar tuilleadh breith ar d’iarratas.  Tá sé tábhachtach dá bhrí sin, go dtugann tú faoi deara go bhfuil sé de dhualgas ortsa a chinntiú go sásaíonn tú na riachtanais incháilithe don chomórtas seo sula bhfreastalaíonn tú ar an agallamh.  Mura sásaíonn tú na riachtanais iontrála riachtanacha seo ach má fhreastalaíonn tú ar an agallamh ar aon chuma, beidh tú ag cur costas ort féin gan ghá, mar nach mbeidh Comhairle Cathrach na Gaillimhe freagrach as aisíoc aon chostais a thabhaítear.

D’fhéadfadh sé go mbeadh próiseas dhá chéim sa chomórtas:
1. Gearrliostú
2. Agallamh iomaíoch 

Féadfaidh Comhairle Cathrach na Gaillimhe ag a lánrogha féin, éileamh ar iarrthóirí freastal ar réamhagallamh a mbeadh iontráil chuig an agallamh iomaíoch coinníollach ar iarrthóirí ag sroicheadh caighdeán a mheasann Comhairle Cathrach na Gaillimhe cuí sa réamhagallamh. 
Reáchtálfadh Bo(i)rd a bhunaíonn Comhairle Cathrach na Gaillimhe na hagallaimh.  Déanfaidh an Bord/na Boird measúnú ar fhiúntas na n-iarrthóirí (seachas sa mhéid is go ndéantar measúnú orthu ar bhealach eile) i ndáil le cúrsaí dá dtagraítear sna Cáilíochtaí forordaithe agus aon chúrsaí ábhartha eile. 
Sula moltar iarrthóirí lena gceapadh, sásóidh siad Comhairle Cathrach na Gaillimhe go bhfuil an t-eolas agus cumas riachtanach acu (lena n-áirítear ardchaighdeán oiriúnachta agus i gcás go bhfuil taithí riaracháin ina riachtanas, go bhfuil taithí ag an iarrthóir ag leibhéal cuí) le go mbeidh sé/sí in ann dualgais an phoist a chomhlíonadh.  Féadfaidh Comhairle Cathrach na Gaillimhe, de réir a lánrogha, duine/daoine eile a roghnú agus a mholadh lena gceapadh ar thorthaí an chomórtais seo mura nglacann an duine a mholtar lena cheapadh leis an gceapachán nó, tar éis glacadh leis, go ngéilleann siad é nó má tagann folúntas eile chun cinn.

Is ar na hiarratasóirí go léir atá an fhreagracht iad féin a chur ar fáil do thástáil/thástálacha riachtanacha ar an dáta / na dátaí a shonróidh Comhairle Cathrach na Gaillimhe agus cibé socruithe is gá a dhéanamh le cinntiú go bhfaigheann siad cumarsáidí a sheolfar chucu ag an seoladh a shonrófar ar an bhfoirm iarratais. 

Dícháileofar tú má dhéantar stocaireacht.

Fostóir comhdheiseanna is ea Comhairle Cathrach na Gaillimhe 

____________________________________________________________________
FAISNÉIS GHINEARÁLTA
____________________________________________________________________

Ní bheidh Comhairle Cathrach na Gaillimhe freagrach as aon chostas, lena n-áirítear costais taistil, a tabhaíonn iarrthóirí i gceangal lena n-iarrthóireacht.

Spriocdháta:
Caithfear an fhoirm iarratais chomhlánaithe a phostáil/sheachadadh le go sroichfidh sí An Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, nach déanaí ná 4.00p.m. De Luain 20ú Feabhra 2023.  Ní chuirfear san áireamh éilimh go bhfuil aon fhoirm iarratais nó litir a bhaineann léi caillte nó go bhfuil moill uirthi sa phost mura gcuirtear Teastas Oifig Phoist ar fáil mar thacaíocht leis na héilimh sin.  Tá sé de fhreagracht ar an iarrthóir teagmháil a dhéanamh le An Post maidir le haon mhoill.

Iarrthóirí a mheastar a bheith tarraingthe siar
Aon iarrthóirí nach bhfreastalóidh ar an agallamh nó ar scrúdú eile nuair a cheanglaíonn agus mar a gceanglaíonn Comhairle Cathrach na Gaillimhe amhlaidh, nó nach dtugann cibé fianaise a bheidh ag teastáil ó Chomhairle Cathrach na Gaillimhe, nuair a iarrtar sin orthu, maidir le haon saincheist a bhaineann lena n-iarrthóireacht, ní bheidh aon cheart chun breithnithe acu feasta.

An tAcht um Chosaint Sonraí 1988:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil an oiread faisnéis phearsanta is a chuir tú ar fáil.  Má bhíonn d’ainm san áireamh do phost, cruthófar comhad de láimh ansin.  Ní úsáidtear na taifid phearsanta ach chun d'iarrthóireacht a phróiseáil amháin.  Coinneofar an fhaisnéis sin ar ríomhaire agus tá sé faoi réir na gceart agus na ndualgas arna leagan amach sa Rialachán Ginearálta maidir le Cosaint Sonraí.

Rúndacht:
Faoi réir an Achta um Shaoráil Faisnéise 1997 agus 2003; caithfear le hiarratais a fhaightear go rúnda.

TABHAIR FAOI DEARA: NÁ SEOL AR AIS ACH AN FHOIRM IARRATAIS AMHÁIN AGUS COINNIGH AN LEABHRÁN EOLAIS LE HAGHAIDH DO THAIFID FÉIN.

